  Анжелика Тихонова корреспондент Удмуртиысь люкам команда Сӧсыръёслэн III огъяросси тол спартакиадаязы пыриськоз. Ӵошатсконъёс 1-7 южтолэзе Красноярскын ортчозы. Со сярысь элькунысь физкультурая, спортъя но егитъёсын ужан политикая министерстволэн пресс-службаез ивортӥз. Элькунмылэн люкам командаяз 28 спортсменъёс пыризы Ӵошатсконъёсы Россилэн 40 улосвылъёсысьтыз тазалыксыя сюбегатэм луонлыкъёсын 14-18 аресъем 700-лэсь трос нылъёс но пиос пыриськозы. Соос кёрлингын, гурезьысь куасэн нискыланын, сноубордын но куасэн бызьылонын кужымзэс мерталозы. 11 спорт амалъёсъя оглом 173 бичет данъетъёсты шудытозы. Пусъём, Сӧсыръёслэн огъяросси тол но гужем спартакиадаоссы ньыль арлы огпол радъясько. II огъяросси тол спартакиада 2017-тӥ арын Ханты-Мансийскын ортчиз вал. Соку асьме командамы кыкетӥ инты басьтӥз. Нош нырысетӥосыз ӵошатсконъёс 2013-тӥ арын Ижкарын ортчизы. Соку элькунамы Россиысь 38 улосвылъёсысь спортсменъёс люкаськылӥзы.  Тодэ вайытом, Вавожын Спортъя 27-тӥ элькун тол гурт шудонъёс йылпумъяськизы.  Тегъёс: Спорт Ижкар Удмуртия Россия сӧсыръёс  